Document ID: 31981L0577

31981L0577
L 209/34
SLUŽBENI LIST EUROPSKE UNIJE
20.07.1981.
DIREKTIVA VIJEĆA
od 20. srpnja 1981.
o izmjeni Direktive Vijeća 74/408/EEZ o usklađivanju zakonodavstava država članica u odnosu na unutarnju opremu motornih vozila (čvrstoća sjedala i njihovih sidrišta)
(81/577/EEZ)
VIJEĆE EUROPSKIH ZAJEDNICA,
uzimajući o obzir Ugovor o osnivanju Europske ekonomske zajednice, a posebno njegov članak 100.,
uzimajući u obzir prijedlog Komisije (1),
uzimajući u obzir mišljenje Skupštine (2),
uzimajući u obzir mišljenje Gospodarskog i socijalnog odbora (3),
budući da Direktiva Vijeća 74/408/EEZ od 22. srpnja 1974. o usklađivanju zakonodavstava država članica u odnosu na unutarnju opremljenost motornih vozila (čvrstoća sjedala i njihovih sidrišta) (4) ne dopušta EEZ homologaciju vozila vezano uz čvrstoću sjedala i njihovih sidrišta ako ta sjedala imaju ugrađena sidrišta sa sigurnosnim pojasevima;
budući da u interesu sigurnosti u cestovnom prometu odmah treba izmijeniti Direktivu 74/408/EEZ za vozila sa sjedalima koja imaju jedno ili više sidrišta sa sigurnosnim pojasevima kako bi ih mogao koristiti veći broj odraslih putnika te kako bi se povećao stupanj uporabe sigurnosnih pojaseva; budući da te izmjene omogućuje tehnički napredak u konstrukciji motornih vozila,
DONIJELO JE OVU DIREKTIVU,
Članak 1.
Direktiva 74/408/EEZ mijenja se kako slijedi:
1.
Članak 1 stavak 2. zamjenjuje se sljedećim:
„2. Ova Direktiva se ne odnosi na sklopiva sjedala ni sjedala okrenuta u stranu ili unatrag.”
2.
Odjeljak 2.7. Priloga I. zamjenjuje se sljedećim:
2.7. Izraz ‚sklopivo sjedalo’ označava pomoćno sjedalo namijenjeno privremenoj uporabi te je obično sklopljeno.”
Članak 2.
Države članice donose odredbe potrebne za usklađivanje s ovom Direktivom u roku od šest mjeseci od njezina priopćenja. One o tome odmah obavješćuju Komisiju.
Članak 3.
Ova je Direktiva upućena državama članicama.
Sastavljeno u Bruxellesu 20. srpnja 1981.

Labels: 7
3
15
8